Diari Oficial de la Generalitat Valenciana


Sumari del DOGV 9543, del 28-02-2023 (2023/1976)

RESOLUCIÓ de 22 febrer de 2023, de la Direcció General d'Agricultura, Ramaderia i Pesca, de modificació parcial de la Resolució de 23 de desembre de 2022, per la qual s'adopten mesures de protecció en relació amb la influença aviària.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9543

Data del DOGV
:   28-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1976


Data del document
:   22-02-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * protecció de la fauna

RESOLUCIÓ de 22 febrer de 2023, de la Direcció General d'Agricultura, Ramaderia i Pesca, de modificació parcial de la Resolució de 23 de desembre de 2022, per la qual s'adopten mesures de protecció en relació amb la influença aviària. [2023/1976]  
La influença aviària o «grip aviària» és una malaltia viral altament contagiosa causada pel virus de la família Orthomyxoviridae, del gènere Influenzavirus A i B, que requereixen diferents tipus de mesures de prevenció i control per part de les autoritats competents.  
Segons informe de 20 de desembre de 2022, del Ministeri d'Agricultura, Pesca i Alimentació, es recorda la necessitat de reforçar les mesures de bioseguretat en les explotacions avícoles, especialment aquelles destinades a evitar el contacte directe i indirecte amb ocells silvestres, així com reforçar la vigilància passiva en les explotacions, no sols en els municipis d'annex II de l'Ordre 2442/2006, sinó també a fi de permetre reforçar les mesures de bioseguretat en els municipis llistats en l'annex III.  
En base a aquest informe es va publicar el passat 5 de gener de 2023, la Resolució de la Direcció General d'Agricultura, Ramaderia i Pesca, per la qual s'adopten mesures de protecció en relació amb la influença aviària (DOGV 9506 / 05.01.2023).  
Vist últim informe d'actualització de la situació epidemiològica del ministeri d'Agricultura, Pesca i Alimentació, en el qual s'actualitza dades de focus d'influença aviària en la temporada 22/23 en animals de corral (7 focus), ocells captius (1), i ocells silvestres (99); sent que l'últim cas d'ocells de corral es detecta en municipi de la província de Lleida, el més pròxim a la Comunitat Valenciana fins hui.  
  
Per tot allò adés exposat, escau ampliar el termini d'aplicació de mesures específiques de protecció establides en la Resolució de 23 de desembre de 2022, de la Direcció General d'Agricultura Ramaderia i Pesca, per la qual s'adopten mesures de protecció en relació amb la influença aviar a la Comunitat Valenciana  
La Direcció General d'Agricultura, Ramaderia i Pesca, d'acord amb el que s'estableix en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, és autoritat competent en matèria de Sanitat Animal, desenvolupant a través de la Subdirecció General d'Agricultura i Ramaderia i el Servei de Producció i Sanitat Animal, els programes de vigilància i lluita enfront de la influença aviària que corresponen a la Conselleria d'Agricultura, Desenvolupament Rural, Emergència Climàtica i Transició Ecològica.  
Per tot l'anterior, aquesta direcció general resol:  
  
Primer  
Modificació de l'apartat tercer de la Resolució de 23 de desembre de 2022, de la Direcció General d'Agricultura Ramaderia i Pesca, per la qual s'adopten mesures de protecció en relació amb la influença aviària, quedant redactat de la forma següent:  
  
«Aquestes mesures són aplicables des de l'endemà de la publicació d'aquesta resolució, i fins al 27 d'abril de 2023».  
  
La present resolució no posa fi a la via administrativa i, en contra, pot interposar-se, en el termini d'un mes a comptar des de l'endemà de la notificació o publicació, recurs d'alçada davant el secretari autonòmic d'Agricultura i Desenvolupament Rural, de conformitat amb el que es disposa en els articles 121 i 122 de la Llei 39/2015, de 10 d'octubre, del procediment administratiu comú de les administracions públiques.  
  
  
València, 22 de febrer de 2023.- El director general d'Agricultura, Ramaderia i Pesca: Antonio Quintana Martínez.